Diari Oficial de la Generalitat Valenciana


Sumari del DOGV 8159, del 30-10-2017 (2017/9609)

RESOLUCIÓ de 4 d'octubre de 2017, de la Presidència del Consorci Hospital General Universitari de València, de convocatòria de provisió, pel sistema de lliure designació, de la prefectura d'Àrea de Planificació, Qualitat i Control de Projectes (LD/02/2017).
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8159

Data del DOGV
:   30-10-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/9609


Data del document
:   04-10-2017

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 4 d'octubre de 2017, de la Presidència del Consorci Hospital General Universitari de València, de convocatòria de provisió, pel sistema de lliure designació, de la prefectura d'Àrea de Planificació, Qualitat i Control de Projectes (LD/02/2017). [2017/9609]  
La plantilla del Consorci Hospital General Universitari de València (CHGUV) disposa de places vacants que considera oportú proveir.  
  
De conformitat amb l'article 11.3 del vigent Conveni col·lectiu del CHGUV (BOP 04.04.2014), i en concordança amb l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, les convocatòries de provisió per lliure designació consistiran en l'apreciació discrecional per part de l'òrgan competent de la idoneïtat de les persones candidates en relació amb els requisits i les funcions per a l'ocupació de la plaça.  
  
D'acord amb les competències atribuïdes per l'article 15.1 dels estatuts refosos del CHGUV per a la gestió de l'Hospital General Universitari de València, aprovats pel Conveni de 29 de març de 2006 subscrit entre la Conselleria de Sanitat i la Diputació de València, en relació amb l'apartat primer de l'Acord del Consell de Govern, de 12 de desembre de 2003, sobre delegació de competències, la Presidència del CHGUV, resolc:  
  
Primer. Convocatòria  
Convocar, mitjançant el sistema de lliure designació, la provisió de la plaça de la plantilla del CHGUV que s'especifica en l'annex II, d'acord amb les bases que es publiquen en l'annex I.  
  
Segon. Publicitat  
Publicar la convocatòria en el Diari Oficial de la Generalitat Valenciana (DOGV).  
  
Tercer. Recursos  
Aquesta resolució és definitiva en via administrativa. Les persones interessades poden interposar potestativament un recurs de reposició davant de la Presidència del CHGUV en el termini d'un mes, comptador des de l'endemà de la publicació en el Diari Oficial de la Generalitat Valenciana (DOGV) o, directament, un recurs contenciós administratiu en el termini de dos mesos, comptats des de l'endemà de la publicació, davant dels jutjats contenciosos administratius de la ciutat de València, d'acord amb el que es disposa en els articles 114 i 115 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que s'estime convenient.  
  
València, 4 d'octubre de 2017. - La presidenta del CHGUV i consellera de Sanitat Universal i Salut Pública: Carmen Montón Giménez.  
  
  
  
ANNEX I  
Bases de la convocatòria (LD/02/2017)  
  
1. Objecte  
Aquestes bases tenen per objecte regular la provisió, mitjançant el sistema de lliure designació, de la plaça de la plantilla del CHGUV que s'especifica en l'annex II.  
  
2. Requisits que han de reunir les persones concursants  
2.1. Posseir la nacionalitat espanyola o de qualsevol altre estat membre de la Unió Europea, així com d'aquells estats als quals, en virtut de tractats internacionals subscrits per la Unió Europea i ratificats per Espanya, siga aplicable la lliure circulació de treballadors en els termes en què aquesta es troba definida en el Tractat constitutiu de la Unió Europea, o tindre aquest dret d'acord amb el que preveu el Decret 543/2001, de 18 de maig, sobre accés a l'ocupació pública de l'Administració General de l'Estat i els seus organismes públics de nacionals d'altres estats als quals és aplicable el dret a la lliure circulació de persones treballadores.  
2.2. Estar en possessió de la titulació requerida en relació amb les característiques de la plaça a la qual es concursa, i altres requisits que s'especifiquen, d'acord amb el que es disposa en l'annex II.  
2.3. Ser empleat públic, estatutari fix, funcionari de carrera o laboral fix de les administracions participants en el CHGUV, en els termes establits en la normativa vigent de règim jurídic del sector públic.  
  
2.4. No trobar-se inhabilitat/ada per a acomplir les funcions públiques o professionals.  
2.5. No excedir l'edat de jubilació ordinària que assenyale la normativa aplicable al règim jurídic de la persona participant.  
  
3. Acreditació dels requisits  
Els requisits d'admissió hauran de reunir-se l'últim dia del termini de presentació d'instàncies i mantindre's al llarg de tot el procés.  
  
4. Sol·licituds  
4.1. Les persones interessades han d'emplenar la sol·licitud de participació, d'acord amb el model que figura en l'annex III, i l'han de presentar preferiblement en el Registre General del CHGUV (av. Tres Creus, núm. 2, 46565 València), o mitjançant qualsevol de les formes previstes en la Llei del procediment administratiu comú de les administracions públiques.  
4.2. El termini de presentació de sol·licituds serà de quinze dies naturals, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana (DOGV).  
4.3. El domicili que figure en la instància serà el que es tindrà en compte a l'efecte de notificacions.  
4.4. Juntament amb la sol·licitud, les persones concursants hauran d'aportar la documentació següent, original o degudament compulsada:  
a) Document nacional d'identitat, certificació de naixement expedida pel registre civil corresponent, o document equivalent per a les persones nacionals d'altres estats.  
b) Nomenament com a empleat/ada públic/a o certificació del registre de personal, en els termes detallats en l'annex II.  
c) Titulació requerida en relació amb les característiques de la plaça a la qual es concursa, o certificació acadèmica que acredite haver realitzat tots els estudis per a l'obtenció del títol i haver fet el depòsit per a l'expedició d'aquesta. En el cas de titulacions obtingudes a l'estranger, credencial que acredite l'homologació que corresponga.  
d) Currículum professional, en el qual es resumisca la formació acadèmica, l'experiència professional i de gestió, així com la documentació justificativa dels mèrits al·legats.  
  
5. Comissió de valoració  
5.1. La comissió de valoració estarà composta per les persones següents:  
Titulars  
President: Enrique Ortega González.  
Vocal 1: José Vicente Bagán Sebastián.  
Vocal 2: Ernesto Bataller Alonso.  
Vocal 3: Miguel García del Toro.  
Secretari: Bernardino F. Giménez Santos.  
  
Suplents  
President: Francisco Quiles Teodoro.  
Vocal 1: Carlos Errando Oyonarte.  
Vocal 2: Amparo Romero Martínez.  
Vocal 3: Francisco Bellvis Ferri.  
Secretari: Alejandro Moner González.  
5.2. La comissió de valoració tindrà la consideració d'òrgan col·legiat de l'Administració, i li serà aplicable el que es disposa en els articles 15 i següents de la Llei 40/2015, d'1 d'octubre, de règim jurídic del sector públic.  
5.3. El secretari de la comissió intervindrà amb veu però sense vot, de conformitat amb l'article 19.4 de la referida Llei 40/2015, d'1 d'octubre.  
  
6. Desenvolupament del procés  
Finalitzat el termini de presentació, la Direcció de Recursos Humans del CHGUV, prèvia comprovació del compliment dels requisits de participació, donarà trasllat de les sol·licituds presentades a la comissió de valoració, a fi que aquesta realitze l'avaluació dels documents aportats per les persones concursants, especialment el treball desenvolupat en places similars o de contingut tècnic i especialització semblant.  
  
Després de la valoració dels currículums aportats, podrà procedir-se, si escau, a una entrevista personal. Aquesta es realitzarà en un acte únic, i s'hi comprovaran i valoraran els coneixements de la plaça, així com l'aptitud, l'eficàcia i l'experiència professional de la persona aspirant, i totes les circumstàncies que calguen per al millor desenvolupament de les funcions.  
Finalitzat el procés, la comissió de valoració donarà trasllat de la proposta a la Direcció del CHGUV, que la traslladarà a l'òrgan competent.  
La proposta tindrà caràcter no vinculant, però l'òrgan competent haurà de motivar la seua no assumpció.  
  
7. Resolució i nomenament  
La persona aspirant seleccionada serà nomenada mitjançant una resolució de la Presidència del CHGUV, que es publicarà en el Diari Oficial de la Generalitat Valenciana (DOGV).  
La convocatòria podrà ser declarada deserta, per acord motivat, quan no concórreguen aspirants idonis per al seu acompliment.  
  
8. Incorporació a la plaça  
En la resolució de la convocatòria s'indicarà el que siga procedent en relació amb la incorporació a la plaça corresponent de la persona seleccionada, i aquesta quedarà en la situació administrativa que li corresponga segons la seua vinculació i el règim jurídic de procedència.  
La persona nomenada per a ocupar una plaça pel procediment de lliure designació podrà ser cessada discrecionalment per la mateixa autoritat que la va nomenar, sense perjudici de la previsió de l'article 84.3 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic.  
  
  
9. Vinculació  
Aquestes bases vinculen el CHGUV, la comissió de valoració i les persones que participen en aquest procés.  
  
  
ANNEX II  
Plaça objecte de la convocatòria (LD/02/2017)  
  
Denominació: cap de l'Àrea de Planificació, Qualitat i Control de Projectes.  
Número: 57293.  
Àrea funcional: Direcció Gerència CHGUV.  
Subgrup/grup de titulació: A1/A.  
Complement de destinació: 28.  
Complement específic: 705.  
Forma de provisió: lliure designació.  
Funcions:  
- Planificar, programar, protocol·litzar, dirigir i supervisar, i rendir comptes dels resultats respecte de les funcions específiques pròpies o encomanades, amb l'objectiu d'aconseguir la millor prestació sanitària amb el màxim nivell de satisfacció possible dins de l'Àrea d'Atenció Sanitària del CHGUV, impulsant la participació de la ciutadania.  
- Dirigir i coordinar les unitats administratives dependents.  
- En general, les establides en el Reglament orgànic funcional del CHGUV i en les normes de desenvolupament.